Frederik I. (Denemark)

Frederik I. (* 7. Oktuuber 1471 uun Haderslevhus, Haderslev; † 10. April 1533 uun Gottorp Sloot, Gottorp) wiar faan 1490 hertoog faan Sleeswich an Holstian an köning faan Denemark faan 13. April 1523 ap tu san duas. Hi wurd köning efter’t ufsaating faan san bruler köning Christian II.. Hi wiar de fjuard köning faan’t Hüs faan Oldenborig. Hi wiar dring faan köning Christian I. an Dorothea faan Brandenborig. Hi wurd uun Sleeswich Doomsark begreewen.

Leewent
Frederik wiar 7. Oktuuber 1471 uun a sloot Haderslevhus uun’t steed Haderslev bäären, wat dial faan’t Hertoochdoom Sleeswich wiar. Hi wiar de fjuard dring faan Köning Christian I. faan Denemark, Noorweegen an Sweeden an sin wüf Dorothea faan Brandenborig, diar det jongst foomen faan Markgraaf Johann faan Brandenborig wiar. Frederik freid 10. April 1502 Anna faan Brandenborig, diar foomen faan Johann Cicero, Kuurfüürst faan Brandenborig an Margarete faan Saksen wiar. Jo hed tau letjen: Christian III. (1503-1559), diar lääder köning wiar an Dorothea faan Denemark (1504-1547), diar lääder Albrecht, hertooch faan Preussen, freid. Anna faan Brandenborig stoorew 5. Mei 1514 uun’t ääler faan seeks-an-twuntig. Fjauer juar lääder freid hi 9. Oktuuber 1518 Sophie faan Pommern, diar foomen faan Bogislaw, hertooch faan Pommern wiar. Jo hed seeks letjen.

Luke uk

 Königer faan Denemark (Hüs faan Oldenborig) 1448-1863: Christian I. (1448-1481), Hans I. (1481-1513), Christian II. (1513-1523), Frederik I. (1523-1533), Christian III. (1534-1559), Frederik II. (1559-1588), Christian IV. (1588-1648), Frederik III. (1648-1670), Christian V. (1670-1699), Frederik IV. (1699-1730), Christian VI. (1730-1746), Frederik V. (1746-1766), Christian VII. (1766-1808), Frederik VI. (1808-1839), Christian VIII. (1839-1848), Frederik VII. (1848-1863) 

Kategorie:Köning faan Denemark